
Cyngor

Cyngor ar bwyntiau allweddol yn y testun i’ch helpu i drefnu, ymchwilio a chwblhau eich asesiad di-arholiad yn y gobaith o wella’ch gradd.

Crynodebau


	•  Ar ddiwedd pob testun craidd, mae crynodeb ar ffurf pwyntiau bwled er mwyn i chi weld yn gyflym beth mae angen i chi ei wybod.

Arweiniad i’r Cynnwys



Beth yw’r asesiad di-arholiad?

Caiff CBAC Hanes Safon Uwch ei asesu drwy 5 uned. Caiff pedair o’r unedau hyn eu hasesu drwy arholiadau ysgrifenedig ffurfiol sy’n cael eu hamseru – Uned 1 (Astudiaeth o Gyfnod); Unedau 2 a 4 (Astudiaethau Manwl); ac Uned 3 (Astudiaeth Eang). Caiff yr unedau hyn eu harholi a’u hasesu gan arholwyr allanol CBAC.

Mae Uned 5, sef yr Asesiad Di-arholiad, yn wahanol. Hwn yw eich cyfle i lunio darn annibynnol o waith mewn perthynas â chwestiwn ar fater o ddadl hanesyddol. Dyma’r camau, yn fras:


	•  Byddwch chi’n trafod â’ch athro er mwyn cytuno pa gwestiwn rydych chi’n dewis ei ateb.

	•  Byddwch yn cwblhau’r ateb i’r cwestiwn.

	•  Bydd eich ateb yn cael ei asesu’n fewnol gan yr athro.

	•  Bydd yr ateb yn cael ei safoni gan CBAC.



Mae’r asesiad di-arholiad yn werth 20% o gyfanswm y marciau Safon Uwch, ac mae’n gyfwerth â phob un o’r pedwar arholiad ysgrifenedig. Caiff ei wneud yn ystod Blwyddyn 13 yn y rhan fwyaf o ganolfannau arholi yng Nghymru. Rhaid i chi gwblhau traethawd hyd at 4,000 o eiriau, gan drafod gwahanol ddehongliadau o destun penodol sydd wedi arwain at ddadlau hanesyddol sylweddol.

Cyngor

Peidiwch ag ysgrifennu mwy na 4,000 o eiriau. Ni fyddai hyn yn bodloni meini prawf Band 6, sy’n mynnu cael ymateb sy’n ‘eglur, rhesymegol, cryno ac wedi’i lunio’n dda’. Mae rhwng 3,300 a 3,800 o eiriau’n ddelfrydol.

Yn y bôn, mae’r asesiad di-arholiad yn gofyn i chi ymchwilio a gwerthuso mater sy’n agored i nifer o ddehongliadau hanesyddol gwahanol. Bydd gofyn i chi ddangos gwybodaeth hanesyddol am y mater neu’r datblygiad dan sylw, a dangos eich bod yn deall pam mae haneswyr wedi dehongli’r materion neu’r datblygiadau hynny mewn ffyrdd gwahanol. Cewch gyfle hefyd i ddangos dealltwriaeth o ddulliau a ffyrdd haneswyr o weithio.

Cyngor

‘Dehongliadau’ yw safbwyntiau haneswyr ar ddigwyddiadau a datblygiadau hanesyddol.

Yn yr Asesiad Di-Arholiad, bydd angen i chi wneud y canlynol:


	•  ystyried y ddadl hanesyddol sy’n datblygu am y mater yn y cwestiwn, drwy drafod o leiaf dau ddehongliad hanesyddol gwahanol neu gyferbyniol

	•  ymchwilio a bod yn ymwybodol o waith o leiaf dau hanesydd a’u dehongliadau

Cyngor

Er mwyn trafod y ddadl hanesyddol sy’n datblygu, mae angen gwneud mwy na rhestru haneswyr a’u dehongliadau. Mae angen astudio’r rhesymau pam mae dehongliadau o’r fath wedi datblygu.

Yr enw sy’n cael ei roi weithiau ar ddatblygiad y ddadl hanesyddol yw ‘hanesyddiaeth’. Ar adegau mae rhai yn meddwl mai ystyr ‘hanesyddiaeth’ yw amlinellu neu ailadrodd barn nifer o haneswyr. Ond nid dyma beth sydd ei angen mewn gwirionedd yn eich asesiad di-arholiad. Yn yr asesiad hwnnw, mae disgwyl i chi drafod y rhesymau sydd wedi annog datblygiad y ddadl hanesyddol ar y mater dan sylw. Mae hyn yn golygu gwerthuso dehongliadau’r haneswyr drwy ddeall eu cyd-destun gwreiddiol.

Rhan allweddol arall o’ch gwaith ar eich asesiad di-arholiad yw ymchwilio a dewis amrywiaeth o ddeunydd ffynhonnell cynradd/gwreiddiol a chyfoes. Ar ôl i chi ddewis ystod o ffynonellau a chymryd tystiolaeth ohonynt, bydd angen i chi drafod sut a pham gallai’r dystiolaeth hon fod o werth i haneswyr sy’n ffurfio dehongliadau gwahanol, cyferbyniol neu amgen. Mae angen gwneud mwy na dweud bod ‘y ffynhonnell hon o werth i X oherwydd…’

Mae angen i chi ddefnyddio’r sgiliau rydych chi wedi’u datblygu wrth astudio hanes er mwyn gwerthuso ffynonellau, gan ddangos eich bod yn deall sut mae haneswyr yn ystyried amrywiaeth o dystiolaeth gynradd a/neu gyfoes wrth ddehongli.

Cyngor

Mae’r asesiad di-arholiad yn gadael i chi ddangos eich bod yn deall sut i ddefnyddio’r amrywiaeth o dystiolaeth gynradd a/neu gyfoes i gefnogi dehongliadau gwahanol neu gyferbyniol.

Crynodeb


	•  Mae’r asesiad di-arholiad yn gadael i chi ddefnyddio a dangos y sgiliau rydych chi wedi eu datblygu’n barod wrth astudio hanes.

	•  Cewch gyfle i ymchwilio, trafod a llunio barn ar y mater sydd yn eich cwestiwn.

	•  Bydd angen i chi ymchwilio a gwerthuso ffynonellau cynradd/gwreiddiol o wybodaeth.

	•  Bydd angen i chi drafod sut mae’r ddadl hanesyddol wedi datblygu mewn perthynas â’r mater dan sylw.

Testunau a chwestiynau

Mae’r dewis o destun a chwestiwn ar gyfer yr asesiad di-arholiad yn eang iawn. Er mwyn sicrhau bod y cwestiynau a osodir ar gyfer yr asesiad yn briodol ac yn gyson o ran yr hyn maen nhw’n ei ofyn gan y myfyrwyr, bydd yr holl gwestiynau yn cael eu cymeradwyo gan gymedrolwyr CBAC ymlaen llaw. Rhaid i athro yn eich ysgol neu’ch coleg wneud cais am gymeradwyaeth i’r cwestiwn.

Wrth osod cwestiwn ar gyfer eich asesiad, mae dau bosibilrwydd. Naill ai bydd eich athro’n cynnig cwestiwn ar ôl trafod â chi, neu cewch gyfle i ddewis un eich hun.

Dylai’r cwestiwn roi’r cyfle i chi gyflawni un neu ragor o’r canlynol:


	•  ymestyn a gwella eich gwybodaeth am agweddau ar hanes sydd wedi eu hastudio yn unedau ehangach y cwrs

	•  astudio testun sy’n ymestyn eich gwybodaeth hanesyddol, neu’n newid ystod neu faint eich gwybodaeth

	•  astudio mater dros gyfnod hirach o amser, fel nifer o ddegawdau

	•  astudio math gwahanol o hanes, fel hanes lleol neu ranbarthol

	•  ategu dysgu mewn meysydd astudio eraill, gan gynnwys cyfleoedd sy’n codi mewn pynciau eraill




Dewis cwestiwn addas ar gyfer yr asesiad di-arholiad

Os ydych chi’n dewis cwestiwn sy’n cael ei gynnig gan eich canolfan, neu’n dewis eich cwestiwn penodol eich hun, mae angen ystyried sawl peth er mwyn gwneud yn siwˆ r bod eich cwestiwn yn derbyn cymeradwyaeth CBAC.

Dyma fydd yn cael ei ystyried wrth ofyn a yw’ch cwestiwn yn addas:


	•  a yw’r pwnc yn fater hawdd ei adnabod neu’n un ‘prif ffrwd’? Hynny yw, rhaid iddo beidio â bod yn rhy astrus neu aneglur

	•  a oes dadl hanesyddol glir dros y testun sydd yn y cwestiwn?

	•  a yw’r cwestiwn yn cynnwys term neu ddatganiad gwerthusol sy’n rhoi cyfle i chi lunio barn ddilys gyda chefnogaeth?

	•  a oes amrywiaeth ddigonol o ddeunydd cynradd neu gyfoes i chi allu gwerthuso’r dystiolaeth sy’n galluogi haneswyr i lunio’u dehongliadau amrywiol?

Cyngor

Mae term neu ddatganiad gwerthusol yn rhoi cyfle i arwain at drafodaeth ar y mater ac i lunio barn ddilys. Enghreifftiau o dermau gwerthusol yw ymadroddion fel ‘yn bennaf’ ac ‘ar y cyfan’. Mae datganiadau gwerthusol yn cynnwys ymadroddion fel ‘i ba raddau’ a ‘pa mor ddilys’.

Os na fydd yr elfennau hyn yn bresennol, bydd yn amhosibl i chi ymdrin â’r holl amcanion asesu (AA) yn effeithiol, ac ni fydd eich cwestiwn yn cael ei gymeradwyo.

Mae un rheol bwysig arall i’w chofio wrth ddewis eich cwestiwn. Er mwyn sicrhau nad yw cynnwys y cwrs Hanes TAG yn rhy gyfyng yn gyffredinol, ni fydd yn bosibl i destun a chwestiwn eich asesiad di-arholiad ddod o’r cynnwys rydych chi’n ei astudio yn Astudiaeth Fanwl Unedau 2 a 4. Er enghraifft, os yw eich canolfan wedi dewis yr Astudiaeth Fanwl ar Argyfwng Canol Oes y Tuduriaid yn Uned 2 a 4, ni fydd yn bosibl gosod cwestiwn ar ddehongliadau gwahanol o fater diddymu’r mynachlogydd. Byddai hynny’n golygu bod 60% o gynnwys ac asesiad yr holl gwrs TAG o fewn cyfnod hanesyddol cyfyng iawn.

Er hynny, cewch ailymweld â thestunau o’r Astudiaeth o Gyfnod neu’r Astudiaeth Eang mewn rhagor o ddyfnder. Neu cewch ystyried testunau o hanes unrhyw le arall yn y byd, ar yr amod bod digon o ffynonellau cynradd/gwreiddiol a gwahanol ddehongliadau ar gael i chi allu cyfrannu at y drafodaeth am y mater.

Er na allwch seilio’r asesiad di-arholiad ar yr Astudiaeth Fanwl, gallwch ei seilio ar yr un cyfnod â blynyddoedd yr Astudiaeth Fanwl. Er enghraifft, os yw dysgwr yn astudio’r Almaen Natsïaidd 1933–45 yn Uned 4, gallai edrych ar bolisi dyhuddo ddiwedd yr 1930au o safbwynt Prydeinig, neu’r Dirwasgiad yn UDA yn ystod yr 1930au.

Tasg 1

A fyddai’r cwestiynau hyn yn cael eu cymeradwyo ar gyfer asesiad di-arholiad?

Mae’r rhestr wirio ganlynol yn crynhoi’r gofynion ar gyfer cwestiwn asesiad di-arholiad:


	•  Ydy’r testun yn fater adnabyddus neu brif ffrwd?

	•  Oes yna ddadl hanesyddol glir am y pwnc sydd dan sylw yn y cwestiwn?

	•  Ydy’r cwestiwn yn defnyddio term gwerthusol sy’n rhoi cyfle i gynnal dadl?

	•  A oes amrywiaeth ddigonol o ffynonellau cynradd, er mwyn i fyfyriwr werthuso pa dystiolaeth sy’n galluogi haneswyr i wneud eu dehongliadau amrywiol?



Ystyriwch y cwestiynau canlynol yn ôl y rhestr wirio. Ydyn nhw’n bodloni’r gofynion?


	•  ‘Mae Chamberlain yn haeddu cael ei feirniadu fel dyn euog am ei bolisi dyhuddo tuag at yr Almaen rhwng 1937 ac 1939.’ Pa mor ddilys yw’r asesiad hwn o bolisi tramor Chamberlain hyd at y datganiad o ryfel ym mis Medi 1939?

	•  I ba raddau rydych chi’n cytuno bod bomio Hiroshima a Nagasaki wedi’i wneud gyda’r bwriad o godi ofn ar yr Undeb Sofietaidd?

	•  ‘Ymdrech yr Almaen i sicrhau goruchafiaeth gyfandirol oedd yn bennaf cyfrifol am ddechrau rhyfel yn Ewrop yn 1914.’ Pa mor ddilys yw’r asesiad hwn o’r rhesymau dros dwf tensiynau yn Ewrop rhwng 1878 ac 1914?

	•  ‘Roedd Tân y Reichstag yn ymdrech fwriadol gan y Natsïaid i atgyfnerthu eu rheolaeth dros yr Almaen yn 1933.’ Pa mor ddilys yw’r asesiad hwn o Dân y Reichstag?

	•  Mae haneswyr yn anghytuno am rôl Owain Glyndwˆ r. I ba raddau rydych chi’n cytuno â’r safbwynt nad oedd Owain Glyndwˆ r yn fwy nag ysbeiliwr a llofrudd yn y cyfnod rhwng 1400 ac 1415?

	•  ‘Rhwystro ac arafu’r ymgyrch dros bleidlais i fenywod wnaeth y WSPU.’ Pa mor ddilys yw’r asesiad hwn o effaith y WSPU rhwng 1906 ac 1918?

	•  ‘Doedd y Llychlynwyr yn ddim mwy na dihirod oedd yn lladd offeiriaid yn yr Oesoedd Canol cynnar.’ Pa mor ddilys yw’r asesiad hwn o wareiddiad y Llychlynwyr rhwng yr wythfed a’r unfed ganrif ar ddeg?

Unwaith y bydd eich cwestiwn wedi’i gymeradwyo gan uwch safonwyr CBAC, gallwch ddechrau gweithio ar eich asesiad di-arholiad ar unwaith.

Crynodeb


	•  Gwnewch yn siŵr bod y testun yn eich cwestiwn yn fater adnabyddus neu brif ffrwd.

	•  Gwnewch yn siŵr bod eich cwestiwn yn adlewyrchu dadl hanesyddol glir am y mater dan sylw yn y cwestiwn.

	•  Gwnewch yn siŵr bod eich cwestiwn yn cynnwys ymadrodd gwerthusol sy’n rhoi cyfle i chi lunio barn ddilys wedi’i chefnogi.

	•  Gwnewch yn siŵr eich bod yn gallu defnyddio amrywiaeth ddigonol o ddeunydd cynradd neu gyfoes i allu gwerthuso’r dystiolaeth yn effeithiol.

	•  Gwnewch yn siŵr nad ydych chi’n dewis cwestiwn sy’n rhy debyg i gynnwys yr Astudiaeth Fanwl rydych chi’n ei hastudio.

Sut caiff eich traethawd ei asesu?

Mae asesiad di-arholiad CBAC yn ymarfer lle mae angen cyfuno gwahanol rannau’r ateb er mwyn ymdrin â’r cwestiwn. Felly bydd angen gwerthuso deunydd o ffynhonnell gynradd/wreiddiol, a chysylltu hynny â’r broses o ffurfio dehongliadau amrywiol.


Amcanion asesu

Bydd eich athro yn asesu’r asesiad ac yn rhoi marc ar wahân ar gyfer pob un o’r tri AA TAG Hanes. Mae’r rhan hon o’r canllaw yn esbonio beth ydyn nhw, a sut maen nhw’n gymwys wrth asesu eich asesiad di-arholiad.


AA1

Mae amcan asesu 1 (AA1) yn golygu bod rhaid i chi wneud y canlynol:



Dangos, trefnu a chyfathrebu gwybodaeth a dealltwriaeth er mwyn dadansoddi a gwerthuso’r nodweddion allweddol sy’n perthyn i’r cyfnodau a astudiwyd, gan wneud safbwyntiau cadarnhaol ac archwilio cysyniadau, fel y bo’n briodol, o achos, canlyniad, newid, parhad, tebygrwydd, gwahaniaeth ac arwyddocâd.




Mae’r asesiad di-arholiad yn cael ei farcio allan o 60, ac mae AA1 yn werth hyd at 15 marc – hynny yw, 25% o’r cyfanswm.

Cyngor

I ennill marciau AA1 bydd angen i chi roi cyflwyniad gyda ffocws clir, dangos cyswllt yn eich ateb, defnyddio gwybodaeth hanesyddol briodol, a dod i farn derfynol.

Wrth bennu bandiau a marciau ar gyfer AA1, bydd eich athro’n chwilio am dystiolaeth bod eich traethawd wedi’i strwythuro a’i ysgrifennu’n dda. Er mwyn pennu hyn, bydd yn chwilio am y canlynol:


	•  cyflwyniad clir

	•  cyfeiriadau rheolaidd at y cwestiwn dan sylw

	•  barn derfynol sy’n adlewyrchu canfyddiadau’r traethawd cyfan

	•  cyfuno a chysylltu drwy gydol y traethawd cyfan

	•  defnyddio gwybodaeth hanesyddol sy’n helpu i ddatblygu’r drafodaeth yn yr ateb



Nid yw eich athro’n dymuno gweld ateb sy’n gwneud dim mwy na disgrifio neu adrodd y cyd-destun hanesyddol cyffredinol, nac ateb sy’n gyfres o gwestiynau digyswllt.

Cyngor

I ennill marciau ar gyfer AA2, dylech ddewis amrywiaeth o 6–8 o ffynonellau a’u gwerthuso o ran eu cyfraniad wrth ddangos sut a pham mae’r ddadl hanesyddol am y pwnc wedi datblygu.

AA2

Mae amcan asesu 2 (AA2) yn golygu bod rhaid i chi wneud y canlynol:



Dadansoddi a gwerthuso deunydd ffynhonnell priodol, sy’n gynradd a / neu’n gyfoes â’r cyfnod, o fewn ei gyd-destun hanesyddol.




Mae AA2 hefyd yn werth hyd at 15 marc – sef 25% o’r cyfanswm.

Wrth bennu bandiau a marciau AA2, bydd eich athro’n dymuno:


	•  eich gallu i werthuso ffynonellau cynradd neu gyfoes o fewn eu cyd-destun hanesyddol

	•  eich sgiliau ymchwilio wrth ddod o hyd i nifer o ffynonellau cynradd a/neu gyfoes – rhwng 6 ac 8 ffynhonnell fel arfer

	•  eich gallu i ddadansoddi’r ffynonellau a ddewiswyd er mwyn esbonio sut y ffurfiwyd gwahanol ddehongliadau a phrofi eu dilysrwydd

	•  defnyddio’ch sgiliau gwerthuso ffynhonnell i ddangos sut gallai’r ffynonellau rydych chi wedi’u dewis fod wedi dylanwadu haneswyr wrth lunio o leiaf dau ddehongliad cyferbyniol neu wahanol





AA3

Mae amcan asesu 3 (AA3) yn golygu bod rhaid i chi wneud y canlynol:



Dadansoddi a gwerthuso, mewn perthynas â’r cyd-destun hanesyddol, ffyrdd gwahanol y cafodd agweddau ar y gorffennol eu dehongli.




Mae AA3 yn werth hyd at 30 marc – hynny yw, 50% o’r cyfanswm.

Wrth bennu bandiau a marciau ar gyfer AA3, bydd eich athro’n dymuno gwobrwyo’r canlynol:


	•  eich dealltwriaeth o’r ddadl hanesyddol sy’n datblygu ynghylch y mater yn y cwestiwn

	•  eich dealltwriaeth o’r rhesymau pam mae dehongliadau hanesyddol yn newid dros amser, a sut mae trafodaeth ar y mater wedi datblygu dros amser

	•  eich dealltwriaeth fod dehongliadau fel arfer yn ddilys wrth gael eu llunio, ond eu bod hefyd yn agored i’w herio, eu newid a’u datblygu dros amser wrth i wahanol haneswyr ymuno â’r drafodaeth ar y materion

	•  trafodaeth ar ddilysrwydd y dystiolaeth – dyma’r cysylltiad allweddol rhwng AA2 ac AA3 yn yr asesiad di-arholiad, a dyma pam mai’r ffordd orau o ymdrin â’r asesiad yw drwy ymagwedd gyfunol

Cyngor

I ennill marciau AA3 bydd angen i chi ddangos eich bod yn deall sut a pham mae’r ddadl hanesyddol ar y mater yn y cwestiwn wedi datblygu.

Deall y cynllun marcio

Yn yr adran hon byddwn ni’n edrych ar sut bydd eich athro’n defnyddio’r marciau sydd ar gael yn y cynllun marcio. Caiff y rhain eu rhoi gan ddibynnu pa mor dda gallwch fodloni’r meini prawf sy’n diffinio’r amcanion asesu yn y cynllun marcio.

Os ydych chi’n deall y meini prawf hyn, gall hynny eich helpu i wybod beth i’w ddangos er mwyn cyrraedd y bandiau a’r marciau uchaf. Yn y lle cyntaf, mae angen i chi ddeall bod yr asesiad di-arholiad wedi’i gynllunio i’ch annog i lunio ymateb annibynnol ac unigol wrth ateb y cwestiwn. Bydd ymateb o’r fath yn cael ei farnu yn ei gyfanrwydd. Ond yn benodol, bydd eich athro’n edrych hefyd i weld pa mor dda mae meini prawf y cynllun marcio wedi cael eu bodloni.

Mae cynllun marcio yr asesiad di-arholiad wedi’i achredu a’i gyhoeddi. Mae i’w weld ym manyleb TAG Hanes CBAC ac yn Atodiad 1 ar ddiwedd y llyfr hwn.

Fel gyda phob cynllun marcio arall ar gyfer unedau TAG Hanes CBAC, mae cynllun marcio’r asesiad di-arholiad wedi’i osod mewn 6 band hierarchaidd. Mae gan bob band feini prawf sydd wedi’u cytuno, a rhain sy’n diffinio’r tri AA gwahanol i’w hasesu. Yr enw ar hwn yw cynllun marcio ‘lefel yr ymateb’. Mae’r meini prawf yn y cynllun marcio yn diffinio pa nodweddion sydd i’w disgwyl yn y gwaith ar gyfer pob AA.



Cymhwyso’r cynllun marcio




	•  Rhaid i’r broses o asesu’ch traethawd gael ei harwain gan y meini prawf sy’n ymwneud ag AA3. Mae hyn oherwydd bod AA3 yn werth 50% o’r marciau sydd ar gael, a hefyd oherwydd mai prif ofyniad yr asesiad di-arholiad yw eich bod yn ystyried, mewn perthynas â’r cyd-destun hanesyddol, y ffyrdd gwahanol mae agweddau ar y gorffennol wedi cael eu dehongli.

	•  Rhaid i’r marciau a’r bandiau ar gyfer AA1 ac AA2 beidio â bod yn uwch na’r marciau sy’n cael eu rhoi ar gyfer AA3. Bydd hyn yn atal ymgeiswyr rhag cael gormod o farciau am atebion sy’n canolbwyntio gormod ar ddisgrifio neu gyflwyno gwybodaeth yn unig, ac felly heb ganolbwyntio ar ateb y cwestiwn mewn ffordd sydd wedi’i integreiddio.






Beth yw ystyr y bandiau?



Band 1




Band 2

Band 3

Band 4




Bandiau 5 a 6

	•  Bydd eich asesiad di-arholiad yn cael ei asesu gan ddefnyddio’r tri amcan asesu ar gyfer TAG Hanes.

	•  Ar gyfer AA1 mae angen i’ch ateb fod wedi’i strwythuro’n dda, gan gynnig barn wedi’i chefnogi ar y cwestiwn dan sylw.

	•  Ar gyfer AA2 mae angen i chi ddangos sut gallai ffynonellau cynradd fod wedi dylanwadu ar haneswyr wrth lunio dehongliadau gwahanol.

	•  Ar gyfer AA3 mae angen dangos eich bod yn deall sut gallai dadl fod wedi datblygu dros amser ymhlith haneswyr ynghylch y mater dan sylw.

Gweithio’n annibynnol



	•  Unigol – rhaid iddo fod yn waith rydych chi wedi’i gynhyrchu ar eich pen eich hun, ac nid mewn grwˆ p neu gyda rhywun arall.

	•  Annibynnol — rhaid iddo fod yn waith rydych chi eich hun wedi’i gynhyrchu; gall eraill gyfrannu i raddau, ond dim ond i roi cyngor cyffredinol.





Rôl yr athro



Beth gall athrawon ei gynnig i fyfyrwyr cyn iddyn nhw ddechrau gweithio ar yr asesiad?



	•  dadansoddi a gwerthuso ffynonellau cynradd

	•  profi dilysrwydd gwahanol ddehongliadau

	•  cynllunio a strwythuro traethawd

	•  gwerth cynllunio a chadw cofnodion









	•  sicrhau eich bod yn cael cyngor ar sut i ddefnyddio llyfrau, erthyglau, pecynnau o ffynonellau a dogfennau, archifdai a’r rhyngrwyd, yn ôl yr angen, i ddatblygu sgiliau ymchwilio a chasglu tystiolaeth

	•  eich annog i gadw ffeil ar gyfer unrhyw nodiadau bras a deunyddiau, fel tystiolaeth o waith annibynnol ac er mwyn dilysu’r ymarfer

	•  eich cynorthwyo i ddatblygu sgiliau ymholi a chyflwyno, fel cadw cofnodion effeithiol a sgiliau cyfeirio a chynllunio

	•  goruchwylio eich gwaith – ond ni fydd yn cael awgrymu unrhyw welliannau neu newidiadau i ddrafft eich ateb y tu hwnt i dynnu’ch sylw at feini prawf y cynllun marcio

Eich rôl chi




Beth sydd angen i chi ei wneud – yn gryno



	•  ymchwilio a darganfod, dadansoddi a gwerthuso amrywiaeth o dystiolaeth gynradd a/neu gyfoes sy’n berthnasol i’r cwestiwn rydych chi wedi’i ddewis

	•  ymchwilio a darganfod o leiaf dau ddehongliad hanesyddol gwahanol neu wrthgyferbyniol o’r mater penodol yn y cwestiwn a ddewisoch

	•  esbonio’r pwnc yng nghyd-destun datblygiad y ddadl hanesyddol

	•  esbonio sut a pham mae gwahaniaethau rhwng dehongliadau hanesyddol o’r mater yn y cwestiwn a ddewisoch

	•  sicrhau bod eich ateb yn canolbwyntio ar yr union gwestiwn sy’n cael ei ofyn

	•  sicrhau eich bod yn rhoi barn wedi’i chyfiawnhau ar y mater dan sylw

	•  sicrhau bod eich ateb yn gydlynol, yn eglur, yn integredig ac yn gryno

	•  llunio ateb sydd rhwng 3,000 a 4,000 o’ch geiriau eich hun

	•  sicrhau bod y ffynonellau a ddefnyddiwch yn cael eu priodoli a’u dyfynnu yn briodol

	•  defnyddio TGCh yn eich ymchwil ac wrth gyflwyno eich ateb

	•  Rhaid i’ch asesiad fod yn unigol a hefyd yn annibynnol.

	•  Gall eich athro gynnig sesiwn gyffredinol ar sgiliau, er mwyn trafod dulliau a sgiliau’r hanesydd.

	•  Gall eich athro oruchwylio eich gwaith a chynnig cyngor cyffredinol.

	•  Rhaid i chi ysgrifennu’r traethawd fel ymarfer unigol yn ystod amser gwersi, yn eich amser eich hun, neu gyfuniad o’r ddau.

Diffinio ffynonellau

Beth yw ffynonellau cynradd neu gyfoes?



	•  unrhyw ffynhonnell gafodd ei chreu ar y pryd gan rywun oedd yn rhan o’r digwyddiad/datblygiad sy’n cael ei drafod, fel adroddiadau swyddogol, dyddiaduron, nodiadau, llythyrau, telegramau, nodiadau briffio, areithiau, recordiadau, ffotograffau neu gofnodion gair am air

	•  unrhyw ffynhonnell gafodd ei chofnodi ar y pryd gan rywun nad oedd yn cymryd rhan, ond sy’n adlewyrchu safbwynt cyfoes am y digwyddiad/datblygiad, fel cartwnau, adroddiadau papur newydd, posteri, pamffledi, adroddiadau sain a gweledol ac arolygon

	•  unrhyw ffynhonnell sy’n gwbl seiliedig ar ffeithiau o ddata/tystiolaeth gafodd eu casglu yn ystod cyfnod y digwyddiad neu’r datblygiad. Gall fod yn grynodeb o wariant ariannol mewn siart neu gofnodion arsylwi torfol, hyd yn oed os cafodd ei chyflwyno’n ddiweddarach na dyddiad yr ymholiad gwreiddiol

	•  darluniau, ysgythriadau (engravings) neu dorluniau pren (woodcuts) sy’n dangos digwyddiadau go iawn

	•  arteffactau a memorabilia cyfoes sy’n darlunio’r digwyddiadau dan sylw






[image: ]



[image: ]






Beth yw deunyddiau eilaidd?



	•  detholiadau o waith haneswyr a sylwebwyr academaidd neu anacademaidd eraill

	•  deunydd y gallai elfennau eraill fod wedi dylanwadu arnyn nhw ar ôl y digwyddiad/datblygiad, fel hunangofiannau, bywgraffiadau ac atgofion

	•  adroddiadau ffuglennol neu rai wedi’u cyfansoddi, fel ailgreadau, ffilmiau, dramâu, rhaglenni teledu, podlediadau neu nofelau

	•  argraffiadau artistig, peintiadau neu ddarluniau gafodd eu gwneud ar ôl y digwyddiad/datblygiad dan sylw

	•  Ffynonellau — deunydd sy’n gynradd/cyfoes yn y cyfnod sy’n cael ei astudio.

	•  Detholiadau — deunydd sy’n berthnasol i’r ymholiad, ond sydd wedi’i greu yn ddiweddarach gan sylwebwyr.

	•  gwrthod derbyn taleithiau caethwasiaeth newydd i’r undeb

	•  dileu’r Ddeddf Caethion ar Ffo ym mhob un bron o’r taleithiau rhydd

	•  gosod anrhydeddau merthyrdod ar y cnaf (wretch) John Brown, ac yntau’n bwriadu rhoi ein cartrefi ar dân, a pheryglu ein bywydau ag arfau dinistriol

Beth yw ystyr ‘datblygiad y ddadl hanesyddol’?





	•  pryd cafodd y dehongliad ei lunio (y cyd-destun)

	•  beth sydd wedi dylanwadu ar y person a luniodd y dehongliad

	•  pa dystiolaeth sydd wedi’i defnyddio i gefnogi’r dehongliad

	•  Ffynonellau cynradd yw’r rhai a gynhyrchwyd ar adeg y digwyddiadau neu’r datblygiadau dan sylw.

	•  Pan gaiff y rhain eu defnyddio yn eich asesiad di-arholiad, maen nhw’n cael eu galw yn ffynonellau.

	•  Bydd deunydd eilaidd yn cael ei greu ar ôl y digwyddiadau a’r datblygiadau, fel arfer gan haneswyr a sylwebwyr diweddarach.

	•  Os byddwch chi’n defnyddio’r rhain yn eich asesiad di-arholiad, byddan nhw’n cael eu galw yn ddetholiadau.

	•  Mae trafod datblygiad y ddadl hanesyddol yn golygu dangos sut a pham y lluniwyd dehongliadau gwahanol, a pham newidiodd y ffordd o ddehongli’r mater sydd yn y cwestiwn.

Cynllunio a strwythuro eich traethawd



Amseru

Tabl 1 Cynllunio amser


	Beth sydd angen ei wneud?
	Pryd?
	Pa mor hir?




	Ymchwil sylfaenol ar ddatblygiad y ddadl hanesyddol a pha ffynonellau cynradd sydd ar gael
	Diwedd Blwyddyn 12; gwyliau’r haf dechrau Blwyddyn 13
	3–4 wythnos



	Llunio cynllun eich traethawd
	Dechrau Blwyddyn 13
	1 wythnos



	Cyﬂwyniad – yr ateb yn gryno
	Dechrau Blwyddyn 13
	1–2 wythnos



	Drafft cyntaf o rywfaint o ddeunydd
	Hanner tymor Blwyddyn 13
	3–4 wythnos



	Drafft cyntaf y traethawd cyflawn
	Wythnos gyntaf mis Rhagfyr
	3–4 wythnos



	Adolygiad ffurfiol gyda’ch athro
	Erbyn gwyliau’r Nadolig
	1 wythnos



	Eich adolygiad chi o’ch deunydd
	Erbyn diwedd mis Ionawr
	3–4 wythnos



	Cwblhau’r traethawd yn derfynol i’w gyflwyno
	Erbyn diwedd mis Chwefror
	3–4 wythnos







Yn y dosbarth neu tu allan i’r dosbarth?

Adnabod y cysyniad hanesyddol allweddol yn y cwestiwn



	•  llunio ymateb sy’n ymdrin â’r pwnc yn y cwestiwn a osodwyd

	•  trafod dilysrwydd y dehongliad yn y cwestiwn o fewn y ddadl hanesyddol sy’n datblygu ar y pwnc

	•  dangos sut gallech ddefnyddio ffynonellau cynradd/gwreiddiol i gynorthwyo wrth ffurfio dehongliadau gwahanol neu gyferbyniol





Tabl 2 Cysyniadau hanesyddol


	Cwestiwn
	Cysyniad





	‘Llwyddodd goresgyniad y Normaniaid yn 1066 yn bennaf oherwydd eu rhagoriaeth filwrol.’ Pa mor ddilys yw’r asesiad hwn o Oresgyniad y Normaniaid yn 1066?
	Achosion digwyddiad neu ddatblygiad hanesyddol



	‘Llwyddodd y Deddfau Uno ar unwaith, gan droi Cymru o fewn un genhedlaeth yn wlad drefnus oedd yn ufuddhau i gyfraith Lloegr.’ Pa mor ddilys yw’r asesiad hwn o effaith y Deddfau Uno hyd at 1603?
	Effeithiau newid gwleidyddol



	Ydych chi’n cytuno â’r farn mai Peel oedd yr arweinydd gwleidyddol mwyaf effeithiol yn y cyfnod o 1834 hyd 1880?
	Cymharu llwyddiant arweinwyr gwleidyddol amrywiol



	Ydych chi’n cytuno bod pobl Prydain ar y cyfan yn fodlon a ffyniannus oherwydd y consensws wedi’r rhyfel yn y blynyddoedd rhwng 1945 ac 1964?
	Maint y newid dros amser



	I ba raddau rydych chi’n cytuno â’r safbwynt mai Thomas Clarkson oedd yr unigolyn mwyaf arwyddocaol yn yr ymgyrch i ddileu’r fasnach gaethweision?
	Asesiad o arwyddocâd unigolion amrywiol

	Cwestiwn
	Cysyniad





	Ydych chi’n cytuno bod canlyniad Argyfwng Taflegrau Ciwba yn fwy o fuddugoliaeth i ddiplomyddiaeth Khrushchev nag i ddiplomyddiaeth Kennedy?
	 



	‘Cafodd bywydau’r werin yn Rwsia eu trawsnewid er gwell yn y blynyddoedd rhwng 1928 ac 1964.’ Pa mor ddilys yw’r asesiad hwn am y werin yn Rwsia?
	 



	I ba raddau rydych chi’n cytuno mai cwynion economaidd oedd yn bennaf cyfrifol am achosi protest a gwrthryfel yn y cyfnod o 1485 hyd 1603?
	 



	‘Ennill y bleidlais erbyn 1928 oedd y trobwynt pwysicaf yn yr ymgyrch dros gydraddoldeb rhywiol yng Nghymru a Lloegr.’ I ba raddau rydych chi’n cytuno â’r safbwynt hwn am y newid yn rôl a statws menywod yn y cyfnod o 1890 hyd 1990?
	 



	Mae haneswyr yn anghytuno am effaith y Diwygiad. I ba raddau rydych chi’n cytuno bod y Diwygiad wedi effeithio’n bennaf ar ardaloedd trefol?

Defnyddio cynllun



	•  Mae’n amlinellu dehongliadau gwahanol o’r mater y byddwch chi’n ei drafod yn eich ateb.

	•  Mae’n ceisio gosod y dehongliadau gwahanol hyn o fewn y ddadl ynghylch y mater.

	•  Mae’n awgrymu ffynonellau cynradd i’w hymchwilio, dadansoddi a gwerthuso fel tystiolaeth i gefnogi gwahanol ddehongliadau o’r pwnc.






Tabl 3 Egluro dehongliadau







	Teitl: ‘Y prif reswm dros uno’r Eidal erbyn 1861 oedd parodrwydd ffigurau allweddol i gydweithio tuag at nod cyffredin.’ Pa mor ddilys yw’r dehongliad hwn o’r rhesymau dros uno’r Eidal erbyn 1861?



	Dehongliadau gwahanol
	Pryd digwyddodd hyn o fewn datblygiad y ddadl hanesyddol?
	Tystiolaeth ategol i chwilio amdani





	Dehongliad 1:

	Yr esboniad cychwynnol dros sefydlu’r Eidal; cafodd hwn ei lunio gan wleidyddion a’i gefnogi gan haneswyr Eidalaidd traddodiadol oedd yn awyddus i adeiladu cenedl newydd
	Portreadau o’r cyfnod yn dangos y ffigurau allweddol gyda’i gilydd





	Dehongliad 2:

	Cynigiwyd y dehongliad hwn gan haneswyr adain chwith yn y degawd ar ôl y Rhyfel Byd Cyntaf; cafodd ei ddilyn gan haneswyr adolygiadol fel Mack-Smith a Seaman ar ôl yr Ail Ryfel Byd
	Gohebiaeth breifat rhwng y ffigurau allweddol





	Dehongliad 3:

	Mae haneswyr ôl-adolygiadol ers yr 1960au wedi tueddu i weld twf cenedlaetholdeb gwledydd fel yr Eidal ynghanol y bedwaredd ganrif ar bymtheg fel rhan o fudiad cyfandirol, yn hytrach na rhywbeth oedd yn unigryw i wlad benodol
	Ystadegau am dwf diwydiannol

	Teitl:



	Dehongliadau gwahanol
	Lle mae hwn yn dod i mewn i ddatblygiad y ddadl hanesyddol?
	Tystiolaeth ategol i chwilio amdani





	Dehongliad 1:
	 
	 



	Dehongliad 2:
	 
	 



	Dehongliad 3:

	•  Gweithiwch yn rheolaidd ar eich asesiad di-arholiad — peidiwch â’i adael yn rhy hwyr!

	•  Mae trefnu eich amser yn hanfodol. Cofiwch y bydd gennych lawer o gyfleoedd i weithio’n annibynnol.

	•  O’r dechrau, byddwch yn glir am y cysyniad hanesyddol allweddol yn eich cwestiwn — bydd rhaid i chi ymdrin â hyn drwy gydol eich ateb.

	•  Defnyddiwch gynllun. Gall hwn fod yn hyblyg, ond mae defnyddio cynllun yn strategaeth hanfodol wrth drefnu.

Cynnal ymchwil ar gyfer eich traethawd




Ffyrdd o gasglu deunydd



	•  Bydd llyfrau, erthyglau a chylchgronau wedi’u hysgrifennu ar y mater sydd yn eich cwestiwn. Yn gyffredinol, bydd y rhain yn rhai eilaidd, gan y byddan nhw wedi cael eu creu yn ddiweddarach. Bydd llawer yn cynnwys adrannau â ffocws penodol yn amlinellu’r hanesyddiaeth neu’r ddadl sydd wedi datblygu am y mater rydych chi wedi dewis ei astudio.

	•  Mae enghreifftiau o’r math hwn o ddeunydd yn debygol o fod yn eich ysgol neu’ch coleg neu’ch llyfrgell leol yn barod i chi ei ymchwilio. Mae canolfannau’n cael eu hannog i sefydlu llyfrgelloedd penodol o ddeunydd o’r fath.

	•  Er bod nifer o werslyfrau ar gael mewn fformat papur traddodiadol, bydd mwy a mwy o angen i chi ddefnyddio’r rhyngrwyd i ymchwilio i ddeunydd fel hyn. Byddai’n syniad da i chi ddefnyddio cyfuniad o ymchwil traddodiadol ac ymchwil ar y we.

	•  Gallwch geisio teipio geiriau allweddol sy’n gysylltiedig â’ch ymholiad mewn peiriant chwilio. Bydd hyn yn cynnig llawer o gyfeiriadau ymchwil posibl – a bydd yn dechrau profi eich gallu i werthuso’r deunydd a gwahaniaethu rhwng ffynonellau.

	•  Bydd llawer o’r llyfrau, erthyglau a chylchgronau eilaidd sydd wedi’u hysgrifennu ar fater eich cwestiwn yn seiliedig ar y ffynonellau cynradd. Bydd nifer yn cynnwys enghreifftiau o’r deunydd cynradd hwn i gefnogi a chadarnhau’r dehongliadau mae’r awdur yn eu gwneud.

	•  Mae casgliadau o ddeunydd cynradd a chyfoes sy’n berthnasol i’r ymholiad yn bethau gwerthfawr iawn. Unwaith eto, gall y rhain fod ar bapur neu ar y we. Ambell waith, efallai bydd rhaid i chi dalu tanysgrifiad i weld deunydd o’r fath ar y we; dro arall, mae am ddim.

	•  Mae gan awdurdodau lleol hefyd wasanaethau archif defnyddiol ac archifdai lle mae modd gweld deunydd o natur leol yn arbennig.





Defnyddio’r rhyngrwyd i ymchwilio



	•  Ydy’r adnodd ar y we wedi’i ysgrifennu gan awdur y gallwch chi ei adnabod? Os nad yw’n bosibl gwybod pwy yw’r awdur, fyddwch chi ddim yn gallu cyfeirio’n llawn at yr adnodd nac asesu ei hygrededd.

	•  Ydy’r adnodd hwn ar y we wedi’i greu ar ran sefydliad neu fenter? Os felly, gallai fod iddo duedd masnachol, gwleidyddol neu grefyddol.

	•  Oes manylion cyswllt wedi’u rhoi ar gyfer yr adnodd ar y we, ac a oes modd eu gwirio? Dyma bethau fel enwau, rhifau ffôn neu ddolen ‘Amdanom Ni’.

	•  Oes dyddiad ar y wybodaeth yn yr adnodd ar y we? Ydych chi’n gallu dilyn y cysylltau? Mae cysylltau ‘marw’ yn awgrymu nad yw tudalen wedi’i diweddaru’n ddiweddar.





Swm y deunydd




Casglu amrywiaeth o ffynonellau cynradd




	•  Byddwch yn glir am y diffiniad o ffynhonnell ‘gynradd’ (gweler tudalen 15).

	•  Dadansoddwch a gwerthuswch eich ffynonellau cynradd gan ofyn sut maen nhw wedi galluogi haneswyr i greu dadl am y mater rydych chi’n ei astudio.

	•  Cewch eich temtio i ddefnyddio ffynonellau cynradd adnabyddus, a bydd llawer o ddysgwyr eraill hefyd yn defnyddio’r rhain.

	•  Ceisiwch ddod o hyd i rai sy’n llai adnabyddus. Bydd hyn yn gwneud eich gwaith yn fwy unigryw, ac yn datblygu eich sgiliau ymchwilio hefyd.

	•  Gwnewch yn siŵr eich bod yn dewis amrywiaeth o ffynonellau cynradd addas.





	•  adroddiadau swyddogol

	•  dyddiaduron/nodiadau

	•  llythyrau

	•  areithiau

	•  cartwnau

	•  adroddiadau papur newydd

	•  posteri

	•  pamffledi

	•  ffotograffau

	•  Defnyddiwch amrywiaeth o gyfryngau i gasglu gwybodaeth a deunydd.

	•  Byddwch yn ofalus i beidio â dibynnu’n ormodol ar y rhyngrwyd heb ddilysu tarddiad y ffynhonnell.

	•  Byddwch yn bendant wrth dderbyn neu wrthod deunydd — y perygl yw defnyddio gormod a methu ag ymdopi.

	•  Cofiwch ei bod yn hanfodol defnyddio amrywiaeth o ffynonellau cynradd.

Llunio cyflwyniad




	•  Dangoswch eich bod yn deall gofynion y cwestiwn. Gallwch wneud hyn drwy gyfeirio at bwnc y cwestiwn. Dylai rhywun sy’n darllen eich cyflwyniad allu dweud beth yw’r cwestiwn ar ôl paragraff neu ddau.

	•  Gallai eich cyflwyniad ddiffinio rhai ymadroddion neu gysyniadau allweddol yn y cwestiwn, neu osod cyd-destun hanesyddol y mater yn gryno.

	•  Amlinellwch yn gryno y gwahanol ddehongliadau sy’n rhan o ddatblygiad y ddadl hanesyddol.

	•  Cyfeiriwch yn gyffredinol at rywfaint o’r dystiolaeth gynradd a allai gefnogi dehongliadau gwahanol.

	•  Awgrymwch beth yw eich barn chi am y cwestiwn rydych chi’n ei ateb. Mewn ffordd, hwn yw ‘yr ateb yn gryno’. Yn gyffredinol felly, bydd hyn yn cyd-fynd â’r farn sydd yn eich casgliad.

	•  Cadwch eich cyflwyniad yn fyr ac yn ddiddorol. Yn gyffredinol, mae un ochr papur A4 yn ddigon.

	•  Ceisiwch osgoi rhoi naratif neu ddisgrifiad o ddigwyddiadau neu ddatblygiadau. Nid yw ysgrifennu naratif neu ddisgrifiadau’n ennill llawer o farciau yn y cynllun marcio.

	•  Ydy’r cwestiwn yn amlwg o ddarllen y cyflwyniad?

	•  Ydy’r cyflwyniad yn cyfeirio at ddehongliadau gwahanol?

	•  Ydy’r cyflwyniad yn crybwyll y dystiolaeth?

	•  Ydy’r cyflwyniad yn awgrymu ateb i’r cwestiwn a osodwyd?

Dehongliadau hanesyddol a datblygiad y ddadl hanesyddol



	•  Bydd y system o gymeradwyo eich cwestiwn wedi sicrhau bod amrywiaeth o wahanol ddehongliadau ar gael o’r mater rydych chi’n ysgrifennu amdano.

	•  Bydd marciau’n cael eu rhoi i draethodau sy’n amlwg yn canolbwyntio ar drafod datblygiad y ddadl hanesyddol o amgylch y dehongliadau a’r ffynonellau a ddewisoch i ateb eich cwestiwn.





	•  Rydych chi’n gallu trafod y cwestiwn a osodwyd yng nghyd-destun dehongliadau eraill.

	•  Rydych chi’n gallu ystyried dilysrwydd y dehongliadau o ran datblygiad y cyd-destun hanesyddiaethol.

	•  Rydych chi’n gallu dangos eich bod yn deall sut a pham mae’r pwnc hwn wedi cael ei ddehongli mewn ffyrdd gwahanol.

	•  Rydych chi’n gallu trafod pam a sut byddai hanesydd neu ysgol hanes benodol yn llunio dehongliad ar sail y dystiolaeth yn y ffynonellau a ddefnyddiwyd.

Sut caiff dehongliadau hanesyddol eu ffurfio?







Rhesymau pam gallai haneswyr lunio dehongliadau gwahanol



Amser neu gyd-destun



Enghraifft: Cecil Rhodes






Cefndir ac agweddau



Enghraifft: y Chwyldro Ffrengig





Cynulleidfa



Enghraifft: Blackadder Goes Forth






Arbenigedd




Enghraifft: Protestiadau a gwrthryfeloedd cyfnod y Tuduriaid




Argaeledd tystiolaeth




Enghraifft: y Rhyfel Oer




Ôl-ddoethineb

	•  Mae unrhyw esboniad o hanes yn amodol – mae’n ddeialog barhaus, a bydd haneswyr yn parhau i ddadlau’n rheolaidd.

	•  Bydd gan haneswyr safbwyntiau gwahanol ar y gorffennol – bydd llawer o’r rhain yn arwain at ddehongliadau tebyg, ond bydd eraill yn eu gwrth-ddweud.

	•  Mae dehongliadau haneswyr yn amrywio am lawer o resymau – bydd rhai o’r rhain yn berthnasol i’ch ymgais chi i farnu dilysrwydd gwahanol ddehongliadau o’ch mater.

Enghreifftiau o ddehongliadau gwahanol



Enghraifft 1




	•  Pasiwyd y Ddeddf Ddiwygio yn bennaf i osgoi chwyldro gan y dosbarth gweithiol.

	•  Pasiwyd y Ddeddf Ddiwygio yn bennaf i gywiro camddefnydd o’r system etholiadol.

	•  Pasiwyd y Ddeddf Ddiwygio yn bennaf i gydnabod pwˆ er a thwf y dosbarth canol.





Enghraifft 2




	•  Achoswyd yr aflonyddwch diwydiannol yn y cyfnod hwn yn bennaf gan dwf ac effaith yr undebau llafur.

	•  Achoswyd yr aflonyddwch diwydiannol yn y cyfnod hwn yn bennaf gan ddirywiad amodau gwaith ar ôl 1900.

	•  Achoswyd yr aflonyddwch diwydiannol yn y cyfnod hwn yn bennaf gan agwedd a pholisïau perchnogion pyllau a ffatrïoedd.





Enghraifft 3




	•  Achoswyd y Chwyldro Ffrengig yn bennaf gan ddylanwad yr Ymoleuo.

	•  Achoswyd y Chwyldro Ffrengig yn bennaf gan wendidau’r ancien régime.

	•  Achoswyd y Chwyldro Ffrengig yn bennaf gan broblemau ariannol yr 1770au a’r 1780au.





Enghraifft 4




	•  Dechreuodd y Rhyfel Cartref yn bennaf oherwydd ethol Lincoln yn 1860.

	•  Dechreuodd y Rhyfel Cartref yn bennaf oherwydd mater tymor hir caethwasiaeth.

	•  Dechreuodd y Rhyfel Cartref yn bennaf oherwydd anghytuno dros hawliau taleithiau.

Defnyddio dehongliadau haneswyr yn eich traethawd














Profi dilysrwydd gwahanol ddehongliadau hanesyddol



	•  ‘Roedd y Fargen Newydd yn effeithiol tu hwnt yn gwella bywydau pobl America yn yr 1930au.’ Pa mor ddilys yw’r dehongliad hwn o’r Fargen Newydd?

	•  Ydych chi’n cytuno â’r dehongliad mai Peel oedd arweinydd gwleidyddol mwyaf effeithiol y cyfnod o 1834 hyd 1880?





	•  Pa mor ddilys yw’r dehongliad hwn o…

	•  Ydych chi’n cytuno â’r dehongliad…








	•  A allwch chi grynhoi neu ddisgrifio dehongliad yr hanesydd/wyr am y Fargen Newydd?

	•  Ydy’r dehongliad hwn yn perthyn i ysgol benodol o feddwl am y Fargen Newydd? (Cyngor: byddwch yn ofalus wrth ddefnyddio labeli fel ‘traddodiadwr’ neu ‘adolygiadwr’ os nad ydych chi’n siwˆ r a ydyn nhw’n berthnasol).

	•  Ydy’r hanesydd/wyr wedi cymryd safbwynt penodol yn eu dehongliad o’r Fargen Newydd – un gwleidyddol, cymdeithasol neu economaidd o bosibl? (Cyngor: mae’n werth ystyried teitl y llyfr neu’r erthygl yn hyn o beth).

	•  Pa fathau o ffynonellau cynradd sydd ar gael i’r hanesydd/wyr sy’n gwneud y dehongliad hwn o’r Fargen Newydd? (Cyngor: gwnewch yn siwˆ r eich bod yn nodi amrywiaeth o ffynonellau cynradd priodol a fyddai wedi galluogi’r hanesydd/wyr i gefnogi ei ddehongliad).

	•  Sut byddai’r hanesydd/wyr wedi gallu defnyddio ffynonellau cynradd o’r fath i’w helpu i ffurfio ei ddehongliad o’r Fargen Newydd? (Cyngor: edrychwch ar dudalennau 46–48 am gyngor ar sut i integreiddio’r gwaith o ddadansoddi a gwerthuso ffynonellau cynradd yn eich ateb).

	•  Ydy’r hanesydd/wyr hyn yn ysgrifennu ar gyfer cynulleidfa benodol? (Cyngor: ystyriwch elfennau fel teitl y llyfr neu’r erthygl, arddull yr ysgrifennu neu ym mha gyfrwng y cyhoeddwyd y dehongliad.)

	•  Ydy’r hanesydd/wyr hyn yn ysgrifennu at ddiben penodol? (Cyngor: a oes ongl benodol neu fuddiant (interest) mae’n ceisio ei wthio – er enghraifft, tuedd genedlaetholgar, herio bwriadol, adloniant neu waith comisiwn?)






Defnyddio detholiadau o waith haneswyr





Gair olaf o rybudd

	•  Ydych chi wedi nodi bod y dehongliad penodol yn perthyn i farn neu ysgol hanes benodol?

	•  Oes bwriad penodol gan yr hanesydd wrth ysgrifennu? Ydy hyn yn cryfhau neu’n gwanhau’r dehongliad?

	•  Oes amrywiaeth o ffynonellau cynradd priodol yn cefnogi’r dehongliad yn ddigonol?

	•  Ydy’r dehongliad hwn yn fwy neu’n llai argyhoeddiadol na dehongliadau eraill o’r un pwnc?

Dadansoddi a gwerthuso ffynonellau cynradd ar gyfer yr asesiad di-arholiad




	•  Pa ffynonellau cynradd sydd ar gael i’r hanesydd wrth lunio dehongliad penodol o’r mater?

	•  Sut byddai’r hanesydd yn gallu defnyddio ffynonellau cynradd o’r fath i’w helpu i ffurfio dehongliad o’r mater?





Casglu ffynonellau cynradd – nodyn i’ch atgoffa



	•  adroddiadau swyddogol

	•  dyddiaduron

	•  llythyrau

	•  areithiau

	•  cartwnau

	•  adroddiadau papur newydd

	•  posteri

	•  pamffledi

	•  ffotograffau

Dewis ffynonellau credadwy




	•  enghreifftiau o’r hyn a ddywedodd King

	•  enghreifftiau o’r hyn a wnaeth King

	•  beth ysgrifennodd pobl eraill am King ar y pryd






	1  Beth rydych chi’n ei wybod am awdur/crëwr y ffynhonnell? Ydy’r awdur/crëwr yn ffigur pwysig yn y mudiad Hawliau Sifil? Oes gan yr awdur/crëwr enw da am fod yn onest?

	2  Pa mor agos at y mater yw awdur/crëwr y ffynhonnell? A yw’n cymryd safbwynt niwtral ar gynnydd y mudiad Hawliau Sifil, neu a oes ganddo/i ddiddordeb penodol yn rôl Martin Luther King? Gallai hynny arwain at gyhuddiadau o duedd o ryw fath.

	3  A yw’r awdur/crëwr yn llygad-dyst i ddigwyddiadau? Yn gyffredinol, bydd adroddiadau llygad-dystion o rôl King yn cael eu hystyried yn fwy credadwy na thystiolaeth ail law fel erthyglau papur newydd a ysgrifennwyd gan newyddiadurwyr. Ond a yw hynny o reidrwydd yn gywir?

	4  Oes modd cadarnhau’r ffynhonnell rydych chi’n bwriadu ei defnyddio? Oes gennych chi ragor o dystiolaeth i gefnogi cynnwys neu farn y ffynhonnell benodol rydych chi’n ei dadansoddi? Gall cyfanswm y dystiolaeth gryfhau’r ddadl.

	5  Beth yw’r cyd-destun ehangach y crëwyd y ffynhonnell ynddo? Mae cyd-destun yn cyfeirio at yr amgylchiadau y crëwyd y dystiolaeth ynddynt. Mae hyn yn arbennig o bwysig wrth ddadansoddi ffynonellau hanesyddol, oherwydd gallai’r awdur/crëwr fod yn ymateb â sawl emosiwn i’r digwyddiadau neu’r datblygiadau mewn perthynas â’r mudiad Hawliau Sifil, er enghraifft.

Dadansoddi a gwerthuso’r ffynonellau cynradd rydych chi wedi’u dewis




	•  enw’r awdur/crëwr

	•  rôl/swydd yr awdur/crëwr

	•  math o ffynhonnell

	•  enw’r ffynhonnell (os ydych chi’n gwybod)

	•  cynulleidfa bosibl

	•  dyddiad creu

Camgymeriadau i’w hosgoi



	•  Canolbwyntio gormod ar gynnwys y ffynhonnell, gan gynnig crynodeb neu ddisgrifiad byr o’r hyn mae’n ei ddweud neu’n ei ddangos. Mae atebion sy’n gwneud hyn yn llawn ymadroddion fel ‘dywed y ffynhonnell…’ neu ‘mae’r ffynhonnell yn dangos…’

	•  Gwneud sylwadau ar yr hyn mae’r ffynhonnell yn ei ddweud yn gyffredinol yn hytrach na chanolbwyntio ar yr hyn mae’n ei ddweud am fater y cwestiwn. Ceisiwch beidio ag anghofio beth yw’r union fater – dadansoddwch gynnwys y ffynhonnell i ddangos sut mae’n darlunio’r mater penodol hwn.

	•  Gwneud sylwadau ar y ffynhonnell ar ei phen ei hun. Efallai y bydd rhywun yn gwneud sylwadau dadansoddol am y ffynhonnell, ond yn anghofio’i gosod yn ei chyd-destun hanesyddol priodol. Mae’r hyn sy’n digwydd ar adeg creu’r ffynhonnell yn hanfodol i ddeall ymateb y crëwr.

	•  Gwneud sylwadau fformiwläig a mecanyddol ar awduraeth y ffynhonnell. Mae’r rhain yn cynnwys sylwadau fel ‘rhaid bod y cofnod hwn yn wir gan fod yr awdur yno ar y pryd’, ‘mae’r awdur yn wleidydd a does dim modd ymddiried ynddo’, neu ‘nid yw cartwnau yn ddefnyddiol gan eu bod yn gorbwysleisio rhai elfennau’.

	•  Peidio â gwerthuso’r ffynhonnell o ran ei defnyddioldeb i hanesydd wrth wneud dehongliad penodol. Dylech fod wedi dewis eich ffynonellau am eu bod yn nodweddiadol o’r holl dystiolaeth fyddai ar gael i hanesydd. Felly mae angen i ran o’r gwerthusiad gynnwys sylw sy’n nodi sut byddai hanesydd yn gallu defnyddio’r ffynhonnell hon wrth wneud dehongliad penodol.

Ystyried cynnwys y ffynhonnell

Darlun o Derfysgoedd Rebeca, a gyhoeddwyd yn yr Illustrated London News (1843)

Ystyried awduraeth y ffynhonnell

Ystyried safbwynt y ffynhonnell

Ystyried pam crëwyd y ffynhonnell

Ystyried dyddiad y ffynhonnell
















[image: ]



[image: ]






[image: ]





[image: ]

[image: ]






Sut byddai hanesydd yn gallu defnyddio’r ffynhonnell hon i gefnogi dehongliad?

Integreiddio eich ffynonellau

Defnyddio geiriau ac ymadroddion gwerthuso




Ffynonellau cynradd (AA2)







Dehongliadau gwahanol (AA3)

	•  Pa fath o ffynhonnell yw hon?

	•  Beth mae’r ffynhonnell yn ei ddweud am y mater?

	•  Pwy greodd y ffynhonnell?

	•  Beth rydyn ni’n ei wybod am yr awdur/crëwr?

	•  A allwn ni ymddiried yn yr awdur/crëwr?

	•  Pam cafodd y ffynhonnell ei chreu?

	•  Pwy oedd y gynulleidfa darged?

	•  Pryd cafodd y ffynhonnell ei chreu?

	•  Beth oedd yn digwydd ar adeg creu’r ffynhonnell?

	•  Oes modd cadarnhau’r ffynhonnell?

	•  Sut byddai hanesydd yn gallu defnyddio’r ffynhonnell hon i gefnogi dehongliad?

O’r drafft i’r cynnyrch terfynol



	•  Ysgrifennu cyflwyniad drafft – gan nodi ateb cryno o bosibl.

	•  Meithrin ymwybyddiaeth o’r ddadl hanesyddol o amgylch mater eich cwestiwn – gydag o leiaf dau ddehongliad neu ysgol wahanol o feddwl yn cael eu nodi.

	•  Casglu 6–8 ffynhonnell gynradd i’w dadansoddi a’u gwerthuso am eu defnyddioldeb wrth helpu i ddatblygu’r gwahanol ysgolion o feddwl.

	•  Llunio diagram neu siart sy’n amlinellu’r meysydd allweddol i’w trafod. Mae cyngor sy’n awgrymu sut i lunio siart o’r fath ar dudalen 20, er mwyn rhoi’r strwythur a’r amlinelliad sydd eu hangen arnoch cyn dechrau ysgrifennu eich traethawd. Bydd hwn yn hynod o werthfawr ac yn gymorth i chi wrth ysgrifennu eich ateb.

	Cyflwyniad
	Yr ateb yn gryno



	Crynodeb o ddatblygiad y ddadl hanesyddol
	Ceisiwch osgoi naratif – gwnewch hwn yn grynodeb byr



	Ystyried dilysrwydd Dehongliad 1
	Gwerthuso arwyddocâd y dystiolaeth sydd ar gael



	Ystyried dilysrwydd Dehongliad 2
	Gwerthuso arwyddocâd y dystiolaeth sydd ar gael



	Casgliad/barn
	Gwnewch yn siŵr bod hwn yn dilyn yn rhesymegol o’r rhannau uchod

	•  Cadwch eich ffocws ar y cwestiwn dan sylw ei hun. Cyfeiriwch yn ôl at y cwestiwn yn rheolaidd i sicrhau nad ydych chi’n colli’r ffocws hwn.

	•  Ceisiwch osgoi disgrifiadau a geiriau gwag – mae hyn yn dangos eich bod yn llithro ac yn colli ffocws.

	•  Gwnewch yn siwˆ r eich bod yn gwybod am o leiaf dau ddehongliad neu ysgol hanes wahanol.

	•  Gwnewch yn siwˆ r bod gennych amrywiaeth o 6–8 ffynhonnell gynradd.

	•  Wrth werthuso’r ffynonellau cynradd, gwnewch yn siwˆ r eich bod yn ystyried pa mor bwysig ydyn nhw fel rhan o’r dystiolaeth dros greu dehongliad.

	•  Dylai eich casgliad neu’ch barn ddilyn yr hyn rydych chi wedi’i ddweud yn eich cyflwyniad ac ym mhrif gorff eich ateb.

Arddull eich traethawd



	•  Rhan 1 — cyflwyniad (AA1)

	•  Rhan 2 — gwerthuso 6–8 ffynhonnell (AA2)

	•  Rhan 3 — disgrifiad o’r hyn mae haneswyr gwahanol wedi’i ysgrifennu ar y pwnc (AA3)

	•  Rhan 4 — casgliad (AA1)

Dod i gasgliad

	•  cyfeiriad at yr union gwestiwn a osodwyd – a allwch chi ddweud beth oedd y cwestiwn o ddarllen y casgliad?

	•  llithro i fod yn ddisgrifiad

	•  cyfeirio at o leiaf ddau ddehongliad neu ysgol hanes

	•  cyfeirio at y dystiolaeth sy’n sail ar gyfer creu dehongliad

	•  ateb i’r cwestiwn a osodwyd

Cyflwyno eich asesiad di-arholiad

Nifer geiriau

Cyfeirio



	•  cydnabod gwaith awduron eraill

	•  dangos tarddiad eich ffynonellau’n rhwydd

	•  gwahaniaethu rhwng eich syniadau chi a’r rhai rydych wedi’u darganfod

	•  cydnabod ble cawsoch chi eich gwybodaeth, gan osgoi ceisio hawlio mai eich syniadau a’ch safbwyntiau chi yw’r rhai rydych chi wedi’u cymryd gan bobl eraill





Arddull awdur-dyddiad






Troednodiadau

Defnyddio llyfryddiaeth

	•  Dylech ysgrifennu eich traethawd ar brosesydd geiriau.

	•  Dylech ei gwblhau mewn 3,000–4,000 o’ch geiriau chi eich hun (ac eithrio ffynonellau cynradd a detholiadau).

	•  Rhaid cynnwys cyfeiriadau clir at y ffynonellau a’r detholiadau, a’u gosod yn y man priodol yn y traethawd wrth ymateb.

	•  Dylai fod rhif ar bob tudalen o’ch ymateb mewn pennyn sy’n cynnwys rhif eich canolfan a’ch enw a’ch rhif chi.

	•  Rhaid cofnodi nifer y geiriau.

	•  Rhaid cynnwys cyfeirnodau/troednodiadau a llyfryddiaeth.

Adolygu eich gwaith – ffurfiol a phenodol










	Asesiad
	Pwyntiau a nodwyd gan y DYSGWR ar ôl eu trafod yn yr Adolygiad Ffurfiol mewn perthynas â’r meini prawf asesu





	AA1
	Cefais wybod bod fy nrafft yn dangos dealltwriaeth glir o’r mater allweddol sydd yn fy nghwestiwn. Roedd y casgliad yn cynnig barn oedd yn cefnogi’r dadleuon a ddefnyddiais yn yr ateb.




	AA2
	Er bod fy nadansoddiad a gwerthusiad o’r ffynonellau a ddewiswyd yn gyffredinol dda, cefais gyngor i wneud y canlynol:


	–  ymchwilio’r cyd-destun hanesyddol yn fwy clir

	–  cysylltu’r gwerthusiad o’r ffynonellau cynradd yn fwy amlwg â’r broses o ffurfio gwahanol ysgolion o feddwl





	AA3
	Roedd fy athro yn siomedig yma, gan nad oedd llawer o dystiolaeth fy mod i wedi gwneud mwy na chrynhoi safbwyntiau haneswyr ar hawliau sifil.




	Llofnodwyd (Staff)
	 



	Llofnodwyd (Dysgwr)

	•   Ar ôl adolygu eich gwaith, rydych chi’n derbyn cyngor ac awgrymiadau ar sut gallech newid y gwaith i fodloni’r meini prawf asesu.

	•  Caiff eich sylw ei dynnu at wallau neu rywbeth a gollwyd, sy’n golygu nad oes unrhyw gyfle i chi feddwl drosoch eich hun.

	•  Rydych chi’n cael fframiau ysgrifennu sy’n benodol i’r dasg ddi-arholiad (e.e. amlinelliadau, penawdau paragraffau neu benawdau isadrannau).

	•  Cewch eich cyfeirio i ddefnyddio ffynonellau a detholiadau penodol er mwyn newid eich gwaith ar ddatblygiad y ddadl hanesyddol.





[image: ]



[image: ]









	Nodwch isod unrhyw gyngor penodol a roddwyd mewn perthynas â phob un o’r Amcanion Asesu, neu unrhyw gyngor pellach mewn perthynas â’r asesiad di-arholiad. Mae gwybodaeth bellach am natur y cyngor sy’n gallu cael ei roi i’w weld yn y Canllawiau i Athrawon ar gyfer Uned 5 ac yn nogfen y CGC – Cyfarwyddiadau ar gynnal gwaith cwrs.



	Asesiad
	Pwyntiau a nodwyd gan y DYSGWR ar ôl eu trafod mewn cyfarfodydd lle cafodd cyngor penodol ei roi



	AA1
	Nid oedd fy athro’n fodlon â strwythur fy ngwaith. Roedd yn anhrefnus ac yn anodd ei ddilyn. Cefais gyngor ar sut i strwythuro fy ngwaith yn defnyddio model ysgrifennu sylfaenol.



	AA2
	Roedd gen i amrywiaeth o ffynonellau cynradd ac roeddwn i wedi ceisio eu gwerthuso o ran eu cymorth i haneswyr. Ond roedd angen amrediad ehangach. Cyfeiriodd fy athro fi at ddau gasgliad o ffynonellau fyddai’n gadael i mi ddewis amrediad ehangach.



	AA3
	Roedd fy athro yn eithaf hapus gyda fy nealltwriaeth o’r ddadl hanesyddol ynghylch y mynachlogydd. Gyda gwell cysylltiadau, dylwn gael marc da ar gyfer AA3.



	Unrhyw gyngor arall
	Cefais bythefnos i gyflwyno drafft arall i weld a oeddwn i wedi gweithredu ar y cyngor penodol a gefais.



	Llofnodwyd (Staff)
	 



	Llofnodwyd (Dysgwr)





Log y dysgwr



	•  Eich helpu i gadw cofnod o’ch cynnydd a’ch ffynonellau. Bydd angen i chi gyfeirio at y deunyddiau rydych chi wedi’u defnyddio, a gall log y dysgwr helpu i’w cofnodi.

	•  Eich helpu i gofnodi – efallai y cewch chi syniad gwych neu feddwl am rywbeth pwysig, ond yna anghofio amdano am na wnaethoch chi nodyn ohono. Gall defnyddio log y dysgwr helpu os yw hyn yn digwydd.

	•  Helpu eich athro i weld eich cynnydd.

	•  Darparu tystiolaeth mai eich gwaith chi eich hun yw’r asesiad di-arholiad.

	Mae gofyn i ymgeiswyr sy’n ymgymryd â’r asesiad di-arholiad gadw cofnod manwl o’u hymchwil, eu cynllunio a’r adnoddau yr ymgynghorwyd â nhw. Y diffiniad o ‘adnoddau’ yw llyfrau, gwefannau a/neu adnoddau clyweledol. Yn ogystal, os ydych chi’n defnyddio’r adnoddau hyn, rhaid cyfeirio atyn nhw. Efallai y bydd angen y cofnod hwn ar CBAC, ond nid oes rhaid iddo gael ei gyflwyno gyda’r asesiad di-arholiad. Y cyngor i ymgeiswyr yw cadw’r cofnod hwn yn ddiogel tan ar ôl diwedd y gyfres arholiadau, yn ogystal ag unrhyw ‘nodiadau bras a deunyddiau fel tystiolaeth o waith a wnaed yn annibynnol’, fel sy’n ofynnol yn rheoliadau’r asesiad di-arholiad.




	Cynnwys y log
	Ydy
	Nac ydy



	Mae’r log hwn yn cynnwys disgrifiad byr o’r gwaith cynllunio ar gyfer yr asesiad di-arholiad
	✓
	 


	Mae’r log hwn yn cynnwys disgrifiad byr o’r gwaith ymchwil a wnaed
	✓
	 


	Mae’r log hwn yn cynnwys disgrifiad byr o’r adnoddau yr ymgynghorwyd â nhw
	✓
	 


	Manylion cyfeirio: Os ydych chi’n defnyddio’r un geiriad â ffynhonnell sydd wedi’i chyhoeddi, rhaid i chi roi dyfynodau o amgylch y darn a nodi o ble y daeth.



	Mae’r log hwn yn cynnwys cyfeiriadau at yr adnoddau a ddefnyddiwyd yn yr asesiad di-arholiad
	✓
	 


	Manylion cynllunio: Rhaid i chi gynnwys manylion cynllunio er nad oes angen i’r rhain fod yn helaeth. Gallwch roi manylion pellach drwy atodi tudalen ychwanegol.



	Yn ystod y traethawd estynedig, rwyf wedi cynllunio a chreu drafftiau newydd yn barhaus ac ailysgrifennu rhannau i gynnwys gwell cydbwysedd o ran cynnwys, gwerthuso ffynonellau a thrafod y dadleuon. Rwyf i’n teimlo fy mod wedi ffafrio cynnwys yn rhy drwm yn fy nrafftiau cynnar. Edrychais eto ar strwythur fy nadl hefyd, a chynnwys mwy o wrth-ddadleuon i drafod y pwnc dan sylw yn llawn.



	Manylion yr ymchwil gafodd ei gynnal: Rhaid i chi gynnwys manylion yr ymchwil a gynhaliwyd – fel yr adnoddau cyffredinol a astudiwyd, pecynnau dogfennau yr ymgynghorwyd â nhw neu ymweliadau â safleoedd. Gallech chi roi manylion pellach drwy atodi tudalen ychwanegol.



	Ymwelais â nifer o wefannau sy’n trafod cadfridogion y Ffrynt Gorllewinol, Haig yn benodol. Ymgynghorais â llyfrau ac erthyglau ar y rhyngrwyd oedd yn cynnig dehongliadau amrywiol o’r cadfridogion a’u hymddygiad. Astudiais y prif ysgolion o feddwl ar y mater a chasglu ffynonellau cynradd ar y pwnc. Yma defnyddiais lyfrgell y coleg oedd â llawer o lenyddiaeth rhyfel, yn rhyddiaith a barddoniaeth. Hefyd astudiais nifer o raglenni dogfen ar y teledu am y Somme a’r rhan a chwaraeodd y cadfridogion.



	Manylion yr adnoddau yr ymgynghorwyd â nhw: Rhaid i chi gynnwys llyfryddiaeth ar ddiwedd eich gwaith yn yr asesiad di-arholiad. Gallwch gynnwys unrhyw adnoddau eraill yr ymgynghorwyd â nhw isod, neu eu rhoi ar dudalen ychwanegol a’i hatodi. Dylech ddarparu’r manylion hyn fel yn yr enghreifftiau canlynol:





	Llyfrau:



















Rhestr wirio derfynol

	•  Ydy’r wybodaeth a ddangosir yn gywir?

	•  Ydy eich ateb yn glir ac yn drefnus?

	•  Ydy eich ymateb yn ateb y cwestiwn a osodwyd?

	•  Ydy’r ateb yn dadansoddi a gwerthuso amrywiaeth o 6–8 ffynhonnell gynradd/gyfoes?

	•  Ydych chi wedi ceisio gwerthuso’r ffynonellau cynradd/cyfoes a ddewiswyd i brofi dilysrwydd y dehongliad sydd yn y cwestiwn?

	•  Ydych chi wedi ceisio canolbwyntio eich dadansoddiad o’r ffynonellau hyn ar ymdrin â sut a pham y gallai’r dehongliad fod wedi’i ffurfio?

	•  A oes trafodaeth ddilys ar yr hanesyddiaeth sy’n ymwneud â’r pwnc dan sylw – hynny yw, a oes dealltwriaeth gref o’r ddadl hanesyddol?

	•  Gofynnwch am gyngor cyffredinol – a gweithredu arno – yn rheolaidd gan eich athro.

	•  Os ydych chi’n cael anhawster gydag unrhyw agwedd ar yr asesiad, peidiwch â phetruso cyn gofyn am gyngor penodol ar sut i reoli’r heriau hyn.

	•  Bydd yr asesiad di-arholiad yn helpu i ddatblygu llawer o sgiliau trosglwyddadwy – gall defnyddio log dysgwr fod yn effeithiol wrth gofnodi eich cynnydd.

